b'\n_START_ARTICLE_\nWerewolf: The Last Warrior\n_START_SECTION_\nJuoni\n_START_PARAGRAPH_\nPaha johtaja ja h\xc3\xa4nen biovalmistetuista hirvi\xc3\xb6ist\xc3\xa4 koostuva ryhm\xc3\xa4ns\xc3\xa4 ovat ottaneet maan haltuunsa ja vain yksi mies voi est\xc3\xa4\xc3\xa4 heid\xc3\xa4t. H\xc3\xa4n ei kuitenkaan ole tavallinen mies, sill\xc3\xa4 h\xc3\xa4n on lykantropinen henkil\xc3\xb6, joka voi raivostuessaan muuttua ihmissudeksi.\n_START_SECTION_\nPelaaminen\n_START_PARAGRAPH_\nPelaaja aloittaa pelin ihmismuodossaan. Ihminen voi vain ly\xc3\xb6d\xc3\xa4, hyp\xc3\xa4t\xc3\xa4 ja k\xc3\xa4vell\xc3\xa4. L\xc3\xb6yt\xc3\xa4ess\xc3\xa4\xc3\xa4n punaisen W-ikonin ihminen voi muuttua  ihmissudeksi. Ihmissusi muuttuu takaisin heikompaan ihmismuotoonsa menett\xc3\xa4ess\xc3\xa4\xc3\xa4n liian paljon elinvoimaansa tai t\xc3\xb6rm\xc3\xa4tess\xc3\xa4\xc3\xa4n siniseen W-ikoniin._NEWLINE_Ihmissusimuodossa pelaaja voi hyp\xc3\xa4t\xc3\xa4 korkeammalle. H\xc3\xa4n on nopeampi ja voimakkaampi. H\xc3\xa4nell\xc3\xa4 on kyky kiivet\xc3\xa4 seini\xc3\xa4 pitkin, kulkea katossa roikkumalla ja h\xc3\xa4n voi tehd\xc3\xa4 aaltomaisesti etenev\xc3\xa4n hy\xc3\xb6kk\xc3\xa4yksen. Lis\xc3\xa4ksi ihmissudella on \xc3\xa4rtyisyysmittari, joka kasvaa pelaajan ker\xc3\xa4tess\xc3\xa4 er\xc3\xa4\xc3\xa4nlaisia palloja. Viiden ker\xc3\xa4tyn pallon j\xc3\xa4lkeen ihmissusi muuttuu super-ihmissudeksi, joka on viel\xc3\xa4kin nopeampi, voimakkaampi ja osittain voittamaton._NEWLINE_Kaiken kaikkiaan peliss\xc3\xa4 on viisi tasoa. Jokaisessa tasossa on pomo, joka liikkuu tietyll\xc3\xa4 tavalla. Pelaajan on hyv\xc3\xa4 opetella kunkin pomon liikkumiskuvio, jolloin niiden voittaminen helpottuu.'